EkBass/fiwiki-20250220-pages-articles huggingface dataset:
Lutepää

Lutepää on kylä Setomaan kunnassa Vörumaalla Viron kaakkoisosassa. Ennen vuoden 2017 kuntauudistusta kylä kuului Värskaan. Kylä sijaitsee aivan Venäjän rajalla. Lutepää on setukaiskylä, ja asukkaita siellä oli vuonna 2007 seitsemän. == Maantiede == Linnuntietä Lutepäästä on matkaa Sesnikiin noin 2,3 kilometriä, venäläiseen Jatsmaniin n. 2,5 km, Korelaan n. 3,4 km, Õrsavaan n. 5,4 km, Saatseen n. 5,8 km ja kunnan keskukseen Värskaan n. 6,2 km. Lutepään ja etelämpänä sijaitsevan Saatsen kylän välissä sijaitsee lentohiekka-alue, jolla on kokoa pari neliökilometriä. Suurin osa hietikosta sijaitsee naapurimaa Venäjän puolella. Aluetta kutsutaan Setomaan Saharaksi. Hietikot syntyivät luultavasti suuren metsäpalon seurauksena 1500-luvulla. Nykyään hietikolle istutetaan mäntyjä hiekan kiinnittämiseksi. Hietikolla kasvavat muun muassa hietaolkikukka, kylmänkukka ja isoarho. === Sijainti Venäjän rajalla === Tie pohjoisen suunnasta, Värskasta, Lutepäähän kulkee noin 30 metrin matkan Venäjän puolella (). Tämä matka on tehtävä linja-autolla tai muulla autolla. Pyöräily ja kävely ovat kiellettyjä. Venäjän puolelle on kiellettyä pysähtyä. Mitään rajamuodollisuuksia tällä välillä ei ole. Lutepään ja etelässä sijaitsevan Sesnikin kylän välillä on Saatsen saappaana () tunnettu, parin neliökilometrin kokoinen, Venäjälle kuuluva alue. Ainoa tie Värskasta Saatseen johtaa tämän alueen läpi. Viron kansalaiset saavat kulkea vapaasti Saatsen saappaan läpi. Ennen Venäjän puolelle siirtymistä on pysähtymisen kieltävä liikennemerkki. Tiellä on sallittua kulkea ainoastaan linja-autolla tai muulla autolla; esimerkiksi kävely ja pyöräily on kiellettyä. Välille pysähtyjää pidetään automaattisesti rajanloukkaajana. Tiedossa on tilanteita, joissa läpikulkijoita on seurattu, vaikka Venäjän rajavartijoita ei rajalla vakituisesti olekaan. Vielä joitain vuosia sitten Lutepään asukkaat olivat tekemisissä lähellä rajaa, Venäjän puolella, sijaitsevan Jatsmanin kylän asukkaiden kanssa. Nykyisin kylien asukkaiden välillä ei kuitenkaan enää ole säännöllistä yhteydenpitoa rajasta johtuen. == Väkiluvun kehitys == Lutepään väkiluvun kehitys: Lutepään väkiluvun kehitys: Lutepään väkiluvun kehitys: Vuosi Väkiluku Lähde 1999 11 2003 9 2004 8 2007 7 == Lähteet == == Aiheesta muualla == *Lutepäästä Setomaa Valdade Liitin sivuilla *Kuvia Lutepään ja Venäjän rajoilta sekä muualta Viron ja Venäjän sekä Viron ja Latvian rajaseuduilta. Luokka:41.62 Baltian maat Luokka:Viron kylät Luokka:Setomaan kunta
Carl Cederström

Carl Cederström (5. maaliskuuta 1867 Tukholma Ruotsi – 29. kesäkuuta 1918) oli vapaaherra, agronomi ja ruotsalainen lentopioneeri, jota sanottiin lentoparoniksi. Cederström aikoi näyttelijäksi, mutta hänen isänsä lähetti hänet sen sijaan Alnarpin maatalouskouluun, josta hän valmistui agronomiksi 1890. Valmistuttuaan hän lähti Yhdysvaltoihin, jossa hän hankki elantonsa lammaskauppiaana ja varieteelaulajana. 1890-luvun lopussa hän palasi Ruotsiin ja ryhtyi vuokraviljelijäksi Ingaröön Brunnsin kartanoon, joka kuului hänen isänsä sääntöperintöomaisuuteen. Lopulta hän kyllästyi maanviljelyyn ja perusti 1907 Ruotsin ensimmäisen autoalan yrityksen, Bilbolaget i Stockholm, joka tarjosi vuokrattavaksi sen ajan todellisia luksusautoja. Tuolloin hän kiinnostui lentämisestä, matkusti Pariisiin keväällä 1910 saadakseen lentäjänkoulutuksen, ja niin hänestä tuli Ruotsin ensimmäinen lentäjä. Palattuaan Ruotsiin hän lensi 24. elokuuta 1910 Öresundin yli, ja 19. toukokuuta 1911 tehtiin lento Ladugårdsgärdetissä Tukholmassa suuren yleisön edessä. Vuonna 1911 hän perusti Skandinaviska Aviatik AB:n ja perusti Malmslättiin lentokoulun "jolla oli kaksi lentokonetta, auto ja mekaanikko, kaikki ranskalaista alkuperää". Loppuvuodesta 1916 hän muodosti Nordiska Aviatik AB:n. Hän ryhtyi itse toimitusjohtajaksi, ja yhdessä työnjohtaja P. Wadenstiernan ja 30-henkisen työntekijäjoukon kanssa rakennettiin lentokone valtion laskuun. 5\. maaliskuuta 1917 Carl Cederström täytti 50 vuotta. Hän suunnitteli tarkoin syntymäpäivänsä, ja lehdet kirjoittivat tapahtumasta runsaasti. Henkilökohtaisen onnittelun kävivät esittämässä muun muassa hänen ystävänsä Albert Engström, Bruno Liljefors ja Anders Zorn, jokainen toi oman maalauksensa. Näiden ystäviensä kanssa hän kuului Bullerölagetiin, joka oli muodostettu Bullerön saaristoon, jonka Bruno Liljefors oli ostanut 1908. Cederström oli itseoikeutettu keskushahmo ja jätti harvoin väliin keväistä merilintumetsästystä. Cederström oli vuosina 1900–1906 naimisissa kirjailija Marika Stiernstedtin kanssa, ja he saivat tyttären Lena Cederströmin. 1909 hän avioitui taidemaalari Minna Poppiuksen (1883–1984) kanssa, ja he saivat tyttären Ulla-Metta Cecilia (Mascha) Cederströmin. Cederström kuoli 29. kesäkuuta 1918 Ahvenanmerellä, jossa hän oli pilotti C. G. Krokstedtin kanssa siirtolennolla Furusundista Suomeen. Hänet on haudattu Ingarön hautausmaalle toisen vaimonsa Minna Cederströmin viereen. ==Kirjallisuutta== *Hasse Zetterström, Carl Cederström – en minnesbok, 1919, Albert Bonniers förlag * Kåa Wennberg, Flygbaronen Carl Cederström, 1999 Luokka:Ruotsalaiset lentäjät Luokka:Vuonna 1867 syntyneet Luokka:Vuonna 1918 kuolleet
Yläarktinen

Yläarktinen alue on tundran pohjoisosaDefinitions of the Arctic, joka on lähinnä polaariaavikkoa tai arktista puoliaavikkoa. Jäätiköiden ulkopuolista yläarktista aluetta luonnehtii kasvillisuuden ja eläimistön niukkuus. Tyypillistä yläarktista aluetta on Grönlannin pohjois- ja luoteisrannikoilla. Yläarktisella alueella viihtyvät muun muassa naali, myskihärkä ja susi. == Yläarktiset Huippuvuoret == Eräs määritelmä laskee yläarktiseksi alueen, jolla heinäkuun keskilämpötila on 4–8 °C. Tällöin yläarktiseksi luettaisiin Huippuvuoret. Siellä kasvukausi on noin 100 vuorokauttaHallanaro, ym., 2002, s. 200. Yleensä yläarktisella alueella kasvaa sammalia ja jäkäliä, ellei se ole polaariaavikkoa tai jäätikköä. Putkilokasvilajeja on vähän ja niitä kasvaa vain 20 prosentilla pinta-alasta. Esimerkiksi Huippuvuorilla kasvaa vain 164 alkuperäistä ja seitsemän ihmisen tuomaa lajia. Kasvit kasvavat parhaimmillaankin 30 cm:n korkuisiksi. Yläarktisen alueen kasvillisuus on lähinnä saroja, heiniä, napaunikon (Papaver dahlianum) kaltaisia kukkakasveja ja lapinvuokkoa (Dryas octopetala). Huippuvuorilla elää suurista nisäkkäistä vain huippuvuortenpeuroja, jääkarhuja ja naaleja. Toisaalta Huippuvuorilla eivät ole menestyneet myskihärkä, napajänis ja jänis. Linnuista Huippuvuorilla viihtyvät säännöllisimmin muun muassa lokit, kihut ja jotkin kahlaajat. == Yläarktisen alueen biomeja == Biomi Kasvibiomassa g/m² Nettotuotanto g/m² Maannos/kasvisuhde Maannos/ nettotuotanto-suhdesuhde Kasvibiomassa/ nettotuotanto-suhde Osuus aktisesta alueesta Polaariaavikko 20 2 1 10 20 2,0 % 15 Yläarktinen puoliaavikko 1 030 250 35 4,1 29 7,1 % 8 Märkä, mutainen sara-alue 21 000 750 140 28 150 5,4 % 2 == Lähteet == * Pohjois-Euroopan luonto, Eeva-Liisa Hallanaro, ym., Edita 2002, ISBN 92-893-0636-X, s. 200 * Valoa ja kaamosta, Claes Bernes. Pohjoismaiden ministerineuvosto, Kööpenhamina 1996, s. 62. ISBN 92-9120-900-7, ISSN 0903-7004. === Viitteet === Luokka:Arktis Luokka:Tundra
Bianca Beauchamp

Bianca Beauchamp (s. 14. lokakuuta 1977 Montreal, Quebec, Kanada) on kanadalainen fetissi- ja glamour malli ja pornonäyttelijä. Hänen äitinsä on italialainen. Beauchamp on nimetty Bianca Jaggerin mukaan.BIANCA BEAUCHAMP's Biography biancabeauchamp.com Viitattu 18.1.2011 Seksuaaliselta suuntautumiseltaan Beauchamp on biseksuaali. ==Lähteet== Luokka:Kanadalaiset pornonäyttelijät Luokka:Kanadalaiset mallit Luokka:Vuonna 1977 syntyneet Luokka:Elävät henkilöt
Õrsava

Õrsava (myös Ersava) on kylä Setomaan kunnassa Vörumaalla Viron kaakkoisosassa. Ennen vuoden 2017 kuntauudistusta kylä kuului Värskaan. Kylä sijaitsee 40 metrin korkeudella merenpinnasta. Linnuntietä Õrsavasta on matkaa Värskan kunnan keskukseen noin 1,5 kilometriä, Määsovitsaan n. 2 km, Verhulitsaan n. 1,3 km, Väike-Rõsnaan n. 4,2 km, Tonjaan n. 4,7 km ja Lutepäähän n. 5,4 km. Kylän alueella sijaitsee Õrsavan järvi, joka on osa Värskan lahtea. Järven rannalla sijaitsi Viron ensimmäisen itsenäisyyskauden aikana Värskan leiri, koko nimeltään Viron Tasavallan Puolustusvoimien Petserin Pohjoisleiri. == Lähteet == == Aiheesta muualla == *Falling Rain Genomics Luokka:Viron kylät Luokka:Setomaan kunta
Arte

thumb|250px|Arten toimitilat Strasbourgissa Arte (Association relative à la télévision européenne) on vuonna 1992 toimintansa aloittanut ranskalais- saksalainen julkisen palvelun televisiokanava. Sen ohjelmistossa painottuvat kulttuuri ja eurooppalaisuus, ja sen pääkonttori on Strasbourgissa. Arte on kansainvälinen ja kaksikielinen yhteisyritys yhtiömuodoltaan eurooppalainen taloudellinen etuyhtymä (ETEY). Pääkieltensä ranskan ja saksan lisäksi Arte tarjoaa osan ohjelmistaan englanniksi, espanjaksi, puolaksi ja italiaksi. ==Historia== Ajatus ylikansallisesta eurooppalaisesta televisiokanavasta heräsi 1980-luvun lopulla, kun eurooppalainen yhdentyminen oli muutenkin ottamassa askelia eteenpäin. Vuonna 1988 Ranskan presidentti François Mitterrand ja Länsi-Saksan liittokansleri Helmut Kohl antoivat sille tukensa, minkä jälkeen Ranskan hallitus ja Länsi-Saksan osavaltiot alkoivat valmistella asiaa. Vuonna 1991 perustettiin kolme yhtiötä, Strasbourgissa majaansa pitävä Arte GEIE sekä sen ranskalainen ja saksalainen toimitus Pariisissa ja Baden- Badenissa. Ranskalainen toimitus oli jo vuonna 1986 perustettu Sept (Société d'édition de programmes de télévision), joka nimettiin Arte Franceksi vuonna 2000. Arte aloitti lähetyksensä 30. toukokuuta 1992 suoralla avajaisjuhlalla Strasbourgin oopperatalosta. Vuonna 1993 Belgian ranskankielinen yleisradioyhtiö RTBF solmi yhteistyösopimuksen Arten kanssa. Pian Arte aloitti yhteistyön myös monien muiden eurooppalaisten yleisradioyhtiöiden kanssa, niiden joukossa suomalainen Yle vuonna 1999. ==Saatavuus== Arten lähetyksiä voi vastaanottaa Ranskassa ADSL-laajakaistan kautta, maanpäällisinä digilähetyksinä, kaapelilla ja satelliitilla, Saksassa maanpäällisinä digilähetyksinä, kaapelilla ja satelliitilla, Sveitsissä satelliitilla, ADSL:llä ja kaapelilla, Itävallassa satelliitilla, maanpäällisinä digilähetyksinä, ADSL:llä ja kaapelilla, Belgiassa satelliitilla, ADSL:llä ja kaapelilla, ja muualla Euroopassa sekä Afrikassa satelliitilla. Lisäksi osa ohjelmista on maksutta katsottavissa Arten sivuilta maailmanlaajuisesti. ==Organisaatio== Artella on kaksi omistajaa: Arte France (omistajia France Télévisions (45 %), Ranskan valtio (25 %), Radio France (15 %) ja INA (15 %)) ja Arte Deutschland TV GmbH (omistajia ARD (50 %) ja ZDF (50 %)). ==Lähteet== ==Aiheesta muualla== *Kotisivut Luokka:Ranskalaiset televisioyhtiöt Luokka:Saksalaiset televisioyhtiöt Luokka:Ranskalaiset televisiokanavat Luokka:Saksalaiset televisiokanavat Luokka:Vuonna 1992 perustetut televisiokanavat
Vânia Fernandes

Vânia Fernandes (s. 1985 Funchal) on portugalilainen laulaja. Fernandes voitti Portugalin television järjestämän kykyjenetsintäkilpailun Operação Triunfon kolmannen kauden 2007–2008. Samana vuonna hän valmistui Madeiran musiikkiopistosta. Fernandes edusti Portugalia vuoden 2008 Eurovision laulukilpailussa Belgradissa kappaleella ”Senhora do mar (Negras águas)”. Hän sijoittui omassa semifinaalissaan toiseksi ja finaalissa 13:nneksi 69 pisteellä. ==Lähteet== ==Aiheesta muualla== *Kotisivut Luokka:Portugalilaiset laulajat Luokka:Portugalin euroviisuedustajat Luokka:Vuoden 2008 euroviisuedustajat Luokka:Vuonna 1985 syntyneet Luokka:Elävät henkilöt
Tapio Horila

thumb|right|Someron torppamuseo Hämeen Härkätien varrella Jaatilanjoen rannalla syntyi Tapio Horilan aloitteesta. Tapio Horila (2. helmikuuta 1910 Tyrvää – 15. huhtikuuta 2006 Somero) oli suomalainen filosofian tohtori, opettaja ja kotiseututyön vaikuttaja Somerolla. ==Opettaja== Horila toimi suomen kielen lehtorina Someron yhteiskoulussa vuosina 1939–1973. Opettajana Horila oli pidetty ja arvostettu. Hänen tunnettuihin oppilaisiinsa Someron yhteiskoulussa kuuluvat muiden muassa M. A. Numminen ja Rauli Badding Somerjoki. ==Kotiseututyö== Horilan tunnetuimpiin aikaansaannoksiin somerolaisessa kotiseututyössä kuuluu vuonna 1956 avattu Someron torppamuseo. Horilan julkaisuja kotiseututyön alalta ovat kokoelmat Someron sananparsia (1977), kaskukokoelmat Ilo irti (1979) ja Velmuiluja (1980) sekä lukuisat eri yhteyksissä julkaistut muut kirjoitukset, joita on koottu Horilan 80-vuotisjuhlakirjaan Lehtori ja hänen syrjähyppynsä (1990). Myös vuonna 1973 julkaistun, toisen Tyrvään yhteiskoulun kasvatin Pertti Virtarannan toimittaman Someron murrekirjan synnyssä Horila oli yhtenä aloitteentekijänä. ==Tunnustuksia== Ansioistaan kotiseututyön kehittäjänä ja perustajana Somerolla Horila palkittiin kotiseutuneuvoksen arvonimellä. == Kirjallisuutta == * * * * * * ==Lähteet== ==Aiheesta muualla== * * Luokka:Suomalaiset kotiseututyön vaikuttajat Luokka:Suomalaiset tietokirjailijat Luokka:Suomalaiset opettajat Luokka:Vuonna 1910 syntyneet Luokka:Vuonna 2006 kuolleet
Väike-Rõsna

Väike-Rõsna on kylä Setomaan kunnassa Vörumaalla Viron kaakkoisosassa. Ennen vuoden 2017 kuntauudistusta kylä kuului Värskaan. Kylä sijaitsee 31 metrin korkeudella merenpinnasta. Linnuntietä Väike-Rõsnasta on matkaa Kremessovaan noin 0,9 kilometriä, Määsovitsaan n. 2,2 km, Tonjaan n. 1,5 km, Värskan kunnan keskukseen n. 2,8 km, Õrsavaan n. 4,2 km, Lüübnitsaan n. 8,4 km ja Lutepäähän n. 8,7 km. Kylässä on tsasouna. Kylässä on kahdeksan pitkää ja kaksi pyöreää hautakumpua, jotka ovat peräisin vuosien 500 ja 999 väliseltä ajalta. Vuosina 1976–1977 hautakummuilla tehtiin arkeologisia kaivauksia ja kummuista löydettiin saviastioiden paloja, pronssiesineitä sekä rituaaleissa käytetyn puurakennuksen jäännöksiä. == Lähteet == == Aiheesta muualla == *Väike- Rõsnasta Setomaa Valdade Liitin sivuilla Luokka:Viron kylät Luokka:Setomaan kunta
Turanga Leela

Turanga Leela on kuvitteellinen hahmo Futurama-televisiosarjassa. Leelan ääninäyttelijä on Katey Sagal. == Elämä == Leela hylättiin syntymän jälkeen. Hän kasvoi orpokodissa luullen olevansa tuntematonta rotua edustava avaruusolento, koska hänellä on vain yksi suuri silmä keskellä otsaa. Sarjan edetessä Leelalle paljastuu, että hän onkin mutantti viemäreistä. Leela oli töissä syväjäädytyslaboratoriossa, kunnes hän ystävystyi ihmispoika Philip J. Fryn ja Bender-nimisen robotin kanssa. Yhdessä he menivät töihin Planet Expressiin, jossa hänestä tuli miehistön kapteeni. Jaksossa ”Leelan leikkaus” () Leela pääsee leikkaukseen, jossa hänelle tehdään tekosilmä. Loppujen lopuksi hän käy uudestaan leikattavana muuttuakseen takaisin yksisilmäiseksi. Leelalla on myös Nibbler-niminen lemmikkieläin. Leela on omituinen suhde kapteeni Zapp Branniganin kanssa, joka sai alkunsa heidän kohtaamisestaan Vergon 6 -planeetalla. Leela on ollut naimisissa neljän hahmon kanssa: *Alcazarin, jaksossa ”Komea kyklooppi” (A Bicyclops Built for Two) *Philip J. Fryn, jaksossa ”31. vuosisadalla” (Time Keeps on Slippin) *Robottipaholaisen, jaksossa ”Kaupat paholaisen kanssa” (The Devil’s Hands Are Idle Playthings) *Lars Fillmoren, elokuvassa Benderin jättikeikka (Futurama: Bender’s Big Score) ==Lähteet== Luokka:Futuraman hahmot Luokka:Kuvitteelliset kamppailulajien harrastajat
RIL

RIL ry (vuoteen 2020 Suomen Rakennusinsinöörien Liitto RIL ry) on rakennus- ja kiinteistöalalla työskentelevien diplomi-insinöörien ja alan opiskelijoiden valtakunnallinen etujärjestö. Järjestö tarjoaa jäsenistölleen alan täydennyskoulutusta, julkaisee oppaita, ohjeita ja kirjallisuutta, antaa suosituksia sekä valvoo jäsentensä ammatillisia etuja.Yhdistyksen internet- sivusto, Suomen Rakennusinsinöörien Liitto RIL , RIL 2008, (luettu 23.8.2008) Yhdistys on perustettu vuonna 1934, ja sen jäsenmäärä on reilut 6 500 henkilöä. Alueellinen toiminta jakaantuu kolmeen alueosastoon: Lounais-Suomen, Pirkanmaan ja Pohjois-Suomen osastot. Järjestön 12-jäsenisen hallituksen puheenjohtajana on toiminut vuodesta 2024 Annina Peisa. Järjestöllä on palveluksessaan vajaat parikymmentä henkilöä. RILin toimisto sijaitsee Helsingissä. ==Katso myös== * Tekniikan akateemiset ja arkkitehdit -matrikkeli * RIL-palkinto ==Lähteet== == Aiheesta muualla == * RIL ry:n verkkosivut Luokka:Suomalaiset ammattiliitot Luokka:Rakentaminen Suomessa
Ty Panitz

Ty Panitz (s. 19. huhtikuuta 1999) on yhdysvaltalainen näyttelijä. Hän teki debyyttinsä vuonna 2005 roolilla Raja Gosnellin elokuvassa Sinun, minun ja meidän. Hänellä on sittemmin ollut vaihtelevia osia niin elokuvissa kuin televisiossakin. Tv sarjassa Bones Ty esittää päähenkilön Seeley Boothin (David Boreanaz) lasta Parkeria. == Aiheesta muualla == * Luokka:Yhdysvaltalaiset lapsinäyttelijät Luokka:Vuonna 1999 syntyneet Luokka:Elävät henkilöt
Floriana FC

Floriana FC on jalkapalloseura Maltan Florianasta. Se pelaa maansa korkeimmalla sarjatasolla Maltan Valioliigassa. Joukkue perustettiin vuonna 1894, ja se on St. George's FC:n ohella maan vanhin. Floriana on voittanut Maltan Valioliigan mestaruuden 25 kertaa ja on näin maansa toiseksi menestynein seura Sliema Wanderers FCn jälkeen. ==Meriitit== * Maltan Valioliigan voitto: (25) 1910, 1912, 1913, 1921, 1922, 1925, 1927, 1928, 1929, 1931, 1935, 1937, 1950, 1951, 1952, 1953, 1955, 1958, 1962, 1968, 1970, 1973, 1975, 1977, 1993 * Maansa cup (FA, MFA, Cousis shield: (25) ** FA: 1938, 1945, 1947, 1949, 1950, 1953, 1954, 1955, 1957, 1958, 1961, 1966, 1967, 1972, 1981, 1992, 1994 ** MFA: 1919, 1913, 1928, 1929 ** Cousis shield: 1922, 1923, 1931 ==Lähteet== ==Aiheesta muualla== *Joukkueen virallinen sivusto Luokka:Maltalaiset jalkapalloseurat Luokka:Vuonna 1894 perustetut urheiluseurat
Hesperidengärten

Hesperidengärten () on puistoalue Nürnbergissä, St. Johanniksen kaupunginosassa. Se kuuluu myös osaksi Nürnbergin historiallista mailia. Puisto on saanut nimensä kreikkalaisesta mytologiasta, jonka takia sinne on myös istutettu sitruspuita. Hesperidit olivat antiikin mytologiassa jumalten puutarhan, jossa kasvoi kultaisia hedelmiä, vartioita. Keskiajalla Johanniksessa asui vauraita kaupunkilaisia, jotka toivat tuulahduksen eteläistä kulttuuria kotimaiseen puutarhaansa. Barokin aikaan rikkaat kauppiaat hakivat yleellisten huvittelupuutarhojen sijaan minimalistista koristepuutarhatyyliä, johon kuului useita patsaita ja kaivoja. 1980-luvun alussa puisto kunnostettiin uudestaan. Sen toinen pää sijaitsee Johannisstraße 47:llä ja toinen pää Johannisstraße 13:n kohdalla. Puiston läpi järjestetään turisteille ohjattuja kierroksia, joilla selvennetään puiston historiaa. Luokka:Nürnberg Luokka:Saksan puistot
Sheriffi McCloud

Sheriffi McCloud on yhdysvaltalainen television poliisisarja, jota lähetettiin vuosina 1970–1977. Nimiroolissa poliisi Sam McCloudina esiintyi Dennis Weaver. Hänen roolihahmonsa oli väliaikaisella komennuksella New Yorkissa oleva maalaispoliisi Taosin pikkukaupungista Uuden Meksikon osavaltiosta. Suomessa sarjaa esitti 1970-luvulla Mainostelevisio vuoroviikoin niin ikään NBC:n tuottamien sarjojen Columbo ja Poliisipäällikkö McMillan ja vaimo kanssa. Useimpien MTV:n ohjelmavalintojen tavoin Helsingin Sanomien tv-kriitikko Jukka Kajava arvosteli tätäkin mielestään tyhjänpäiväistä väkivaltasarjaa usein ironisin sanakääntein. Suomessa julkaistiin ensimmäinen tuotantokausi DVD:nä marraskuussa 2010. == Pääosissa == == Lähteet == ==Aiheesta muualla== * Luokka:Kuvitteelliset poliisit Luokka:NBC:n televisio-ohjelmat Luokka:1970-luvun yhdysvaltalaiset rikossarjat
Peltomyyrät

Peltomyyrät eli ruohomyyrät (Microtus) on pienikokoisten jyrsijöiden suku. Siihen kuuluvat peltomyyrä, kenttämyyrä, lapinmyyrä, idänkenttämyyrä ja kuutisenkymmentä muuta myyrälajia, joita elää Euroopassa, Aasiassa ja Pohjois- Amerikassa. Nisäkästoimikunnan ehdotus suvun uudeksi suomenkieliseksi nimeksi on ruohomyyrät. Peltomyyrät syövät tyypillisesti kasvien meheviä osia. Niillä on lyhyet jalat ja pienet korvat. Vartalon pituus vaihtelee kahdeksasta kahdeksaantoista senttiin, häntä kahdesta kymmeneen senttiä tulee siihen lisäksi. Painoa on lajista riippuen 20–170 grammaa. == Lähteet == == Aiheesta muualla == * Laji.fi: Ruohomyyrät (Microtus) * * ITIS: Microtus Luokka:Myyrät
Hypsipyle

Hypsipyle () oli kreikkalaisessa mytologiassa Thoaan, Lemnoksen kuninkaan tytär. Lemnoksen naisten jätettyä kunnioittamatta Afroditea, tämä rangaistukseksi langetti heihin epämiellyttävän hajun. Tämän seurauksena heidän puolisonsa toivat itselleen Traakiasta orjattaria rakastajattarikseen, jolloin tästä raivostuneina saaren naiset surmasivat miehensä yön aikana; ainoastaan Hypsipyle säästi isänsä ja kätki tämän. Tapahtuman jälkeen Hypsipyle nousi saaren kuningattareksi.Statius: Thebaid v.28–730 (engl. käännös) Pian tämän jälkeen argonautit saapuivat Kolkhiista saarelle ja viettivät lähteestä riippuen useista päivistäHyginus: Fabulae xv (engl. käännös) aina kahteen vuoteen saakka saaren naisten kanssa. Heidän johtajansa Iason saattoi Hypsipylen raskaaksi ja vannoi tälle ikuista uskollisuutta, ja Hypsipyle synnytti hänelle kaksoset, Euneuksen ja Nebrofonoksen. Iasonin lähdettyä saarelta hän unohti nopeasti lupauksensa.Ovidius: Heroides vi (engl. käännös)Valerius Flaccus: Argonautica ii.1–450 (engl. käännös)Apollonios Rhodios: Argonautica 1.592–909 (engl. käännös) Saaren muiden naisten saatua tietää Hypsipylen säästäneen isänsä, he karkottivat tämän poikineen saarelta. Merirosvot ottivat hänet vangikseen ja myivät hänet Lykurgokselle, Nemean kuninkaalle, joka asetti hänen tehtäväkseen nuoren kruununprinssi Ofelteen kasvattamisen. Kun seitsemän Thebaa vastaan marssinutta sotapäällikköä kulki Nemean läpi, kysyivät he Hypsipyleltä lähteen sijaintia. Hypsipyle jätti Ofelteen maahan ja lähti näyttämään lähimmän kaivon, mutta tämän aikana paikalle saapunut käärme kuristi pojan kuoliaaksi. Lykurgoksen aiottua surmata lapsensa hoitajan kostoksi Adrastos pelasti Hypsipylen hengen.Apollodoros: Bibliotheke ('Kirjasto') 3.6.4 (engl. käännös)Hyginus: Fabulae lxxiv (engl. käännös) == Lähteet == Luokka:Kreikkalainen mytologia
Treski

Treski on kylä Setomaan kunnassa Vörumaalla Viron kaakkoisosassa. Ennen vuoden 2017 kuntauudistusta kylä kuului Värskaan. Kylä sijaitsee 39 metrin korkeudella merenpinnasta. Linnuntietä Treskistä on matkaa Suur-Treskiin noin 0,7 kilometriä, Soeen n. 2,5 km, Õrsavaan n. 2,9 km, Värskan kunnan keskukseen n. 3,6 km, Tonjaan n. 5,1 km, Kremessovaan n. 6,3 km ja Mikitamäeen n. 7 km. Ensimmäinen maininta kylästä on vuodelta 1652. Tuolloin kylä tunnettiin nimellä Trostka. Kylän nykyinen nimi on ilmeisesti johtunut ruokoa tarkoittavasta sanasta "trostnik", sillä kylässä käytettiin ruokoa oljen sijasta kattomateriaalina. Kylä on vuosina 1908–1984 eläneen lauluemo Akuliina Pihlan kotipaikka. Pihlan tytär Aino Närap seuraa nykyisin äitinsä jälkiä kansanlaulajana. Treskissä on tapana juhlia juhannusta juhannusnuotiolla. == Lähteet == == Aiheesta muualla == *Treskistä Setomaa Valdade Liitin sivuilla Luokka:Viron kylät Luokka:Setomaan kunta
Birkirkara FC

Birkirkara FC on jalkapalloseura Maltan Birkirkarasta. Se pelaa maansa korkeimmalla sarjatasolla Maltan Valioliigassa. Joukkue perustettiin vuonna 1950, ja se on voittanut kaksi liigamestaruutta. == Aiheesta muualla == * Joukkueen kotisivu Luokka:Maltalaiset jalkapalloseurat
Frederick True

Frederick William True (8. kesäkuuta 1858 Middletown, Connecticut – 25. heinäkuuta 1914) oli yhdysvaltalainen biologi ja vuodesta 1878 vuoteen 1897 biologian osaston ylimmäinen kuraattori Yhdysvaltain kansallismuseossa, joka nykyään kuuluu Smithsonian-instituuttiin. True valmistui New Yorkin yliopistosta vuonna 1878 luonnontieteiden kandidaattina. Hänen erityisalaansa olivat valaat, joista Truen valas on nimetty hänen mukaansa. Vuodesta 1881 kuolemaansa asti hänet liitettiin läheisesti Smithsonian-instituuttiin. Luokka:Yhdysvaltalaiset biologit Luokka:Vuonna 1858 syntyneet Luokka:Vuonna 1914 kuolleet
Valjala

Valjala on pienkauppala (alevik) ja entinen kunta Saarenmaalla, Virossa. Valjala liitettiin osaksi uutta Saarenmaan kuntaa vuoden 2017 lokakuussa, jolloin siitä tuli Saarenmaan kuntaan kuuluva pienkauppala. == Entinen kunta == Pinta-alaa kunnalla oli 180,02 neliökilometriä ja asukkaita siellä oli 1 416 (1.1.2010). Ennen toista maailmansotaa Valjalassa asui yli 3 900 ihmistä. Kunnan korkein piste sijaitsi 10,5 metriä merenpinnan yläpuolella. Valjalan kunnanjohtajana toimi Kaido Kaasik ja kunnan keskus oli nimeltään Valjala. Valjalan naapurikunnat olivat Pihtla lännessä, Leisi pohjoisessa, Orissaare koillisessa ja Laimjala idässä. Kaakossa ja etelässä kunta rajautui Itämereen. Kunnan alueella virtaavat joet olivat Lõve jõgi, Maadevahe ja Võhkse. Kunnassa toimi Valjala Põhikool -koulu sekä Valjala Lasteaed -päiväkoti. Vuosina 1240–1270 rakennettu Valjalan kirkko on luultavasti Viron vanhin maaseudulle rakennettu kirkko. == Kylät == Kunnassa oli yksi pienkauppala (alevik) ja 32 kylää (): Ariste, Jursi, Jõelepa, Jööri, Kalju, Kallemäe, Kalli, Kogula, Koksi, Kuiste, Kungla, Kõnnu, Kõriska, Lööne, Männiku, Nurme, Oessaare, Põlluküla, Rahu, Rannaküla, Röösa, Sakla, Siiksaare, Turja, Tõnija, Undimäe, Valjala, Vanalõve, Veeriku, Vilidu, Võrsna, Väkra ja Väljaküla. ==Väestö== Vuonna 2011 Valjalan kunnassa oli 1 176 asukasta, joista 1 164 (99,0 %) oli virolaisia, 3 (0,3 %) venäläisiä ja 9 (0,8 %) muita kansallisuuksia. == Lähteet == == Aiheesta muualla == Luokka:Viron pienkauppalat Luokka:Saarenmaan entiset kunnat Luokka:Viron entiset kunnat
Immediate Response 2008

Immediate Response 2008 oli United States European Commandin tuella Georgiassa 1.7.-31.7.2008 järjestetty prikaatitason komentopaikkaharjoitus (CPX). Harjoituksen ilmoitettuna tarkoituksena oli valmistaa georgialaisia joukkoja kaupunkisotaan Irakissa. Harjoitus tapahtui pääasiassa Vazianin sotilasalueella, ja siihen osallistui mm. maahanlaskujoukkoja Southern European Task Forcesta Vincenzasta sekä 21th Theater Sustainment Command Kaiserslauternista kuin myös Yhdysvaltain merijalkaväen 25. prikaatin 3. pataljoona reserviyksikkö Ohiosta. http://www.stripes.com/article.asp?section=104&article;=63921&archive;=true Harjoituksen jäljiltä elokuuksi jäi Georgiaan vielä 127 sotilasneuvonantajaa. Harjoitukseen osallistui kaiken kaikkiaan 1 630 sotilasta, joista 1 000 Yhdysvalloista. Ukraina, Azerbaidžan ja Armenia lähettivät paikalle kymmenen sotilashenkilöä kukin. Venäjän federaatio piti samoihin aikoihin Kaukasuksen raja 2008 -sotaharjoituksen, joka suoritettiin 6 000 sotilaan voimalla varustuksena noin 250 panssarivaunua, miehistönkuljetusvaunua, telatykkiä sekä enemmän kuin 30 sotilaslentokoneen ja helikopterin voimalla. http://news.ntv.ru/itogi/112821/ ==Lähdeviitteet== ==Lähteitä== * army.mil/news Security cooperation exercise Immediate Response 2008 begins with official ceremony in Republic of Georgia * 21th Theater Support Command kuvia ja artikkeleita ==Katso myös== *Vazianin sotilastukikohta *Etelä- Ossetian sota 2008 ==Aiheesta muualla== *YouTube kuvia Vazianin sotilastukikohdasta harjoituksen aikana Luokka:Sotaharjoitukset Luokka:Georgian asevoimat
FM2000

__NOTOC__ FM2000 (oik. Fucking Millenium 2000)Keskisuomalainen: Arvio on metallia esittävä yhtye, joka on kotoisin Pieksämäeltä. Yhtyeen perustivat vuonna 1999 Kosmo (rummut), Rota (kitara) ja Sebü (laulu ja basso). Aluksi yhtye esiintyi englanniksi soittaen lähinnä cover-kappaleita. Kielen suomeksi vaihtamisen, Vepan (kitara) yhtyeeseen liittymisen ja erilaisten kokeilujen jälkeen yhtye löysi itseään tyydyttävän musiikkityylin. Yhtyeen musiikkityyliä kuvaillaan sekoitukseksi metallia, punkkia, humppaa sekä etnistä musiikkia. Yhtyeen musiikillista tyyliä on verrattu System of a Downiinhttp://www.mesta.net/musa/arvostelut/?aid=2412 http://www.v2.fi/arvostelut/viihde/822/FM2000-Opium-Grilli/, minkä yhtye myös itse on maininnut suureksi vaikuttajakseen.http://desibeli.net/juttu/847 Yhtye voitti Vuoden tulokas -palkinnon Finnish Metal Awardseissa vuonna 2010.http://www.noise.fi/uutiset/?id=11423 ==Jäsenet== * Antti "Rota" Junttila – laulu * Ville "Vepa" Vehviläinen – kitara & huuto * Eetu "Ipi" Huttunen – rummut * Herkko "Bili" Huttunen – basso * Joonas "Jotor" Kolehmainen – kitara === Entiset jäsenet === * Teemu "Sebu" Seppälä – laulu, bassokitara * Jukka "Kosmo" Kröger – rummut * Vesa Tamminen – kitara (vieraili bändin kokoonpanossa toisena live-kitaristina yhtyeen alkuaikoina) == Diskografia == : === Studioalbumit === * * * * * * * * Happohotelli (2024) == Lähteet == == Aiheesta muualla == * * Luokka:Suomalaiset alternative metal -yhtyeet
Karl Richter

Karl Richter (15. lokakuuta 1926, Plauen - 15\. helmikuuta 1981) oli saksalainen kapellimestari, urkuri ja cembalisti. Hän opiskeli ensin Dresdenissä ja sen jälkeen Leipzigissa, josta valmistui 1949. Samana vuonna hänestä tuli urkuri Leipzigin Tuomaskirkkoon, jonka musiikista Johann Sebastian Bach omana aikanaan vastasi Tuomaskanttorin virassa. Vuonna 1951 Richter muutti Müncheniin, jossa opetti konservatoriossa ja palveli Pyhän Markuksen kirkon kanttorina ja urkurina. Hän myös johti 1954 aloittanutta Münchenin Bach-kuoroa ja Münchenin Bach-orkesteria. 1960- ja 1970-luvuilla hän levytti ahkerasti ja teki kiertueita muun muassa Japanissa, Yhdysvalloissa ja Neuvostoliitossa. Vuonna 1971 Richter sai sydänkohtauksen ja 1970-luvun puolivälistä hänellä oli kasvavia ongelmia näön kanssa. Hänellä oli hyvä muisti ja hän alkoi painaa mieleensä niin monta teosta kuin ehtisi ennen näkönsä lopullista menettämistä. Silmäleikkaus kuitenkin pelasti hänen näkönsä. Vuonna 1981 Richter sai kohtalokkaan sydänkohtauksen Müncheniläisessä hotellissa ja haudattiin kahdeksan päivää myöhemmin Enzenbühlin hautausmaalle. Hänen vuonna 1931 syntynyt vaimonsa Glady kuoli vuonna 2019 ja haudattiin samaan hautaan. ==Aiheesta muualla== * J.S. Bach.org - Karl Richter Recordings * Bach Cantatas Website - Karl Richter Biography * Chronicle recordings & tours Karl Richter and MBC / MBO 1951 - 1959 * Chronicle recordings & tours Karl Richter and MBC / MBO 1960 - 1965 * Chronicle recordings & tours Karl Richter and MBC / MBO 1966 - 1969 * Chronicle recordings & tours Karl Richter and MBC / MBO 1970 - 1975 * Chronicle recordings & tours Karl Richter and MBC / MBO 1977 - 1981 * Weblog Karl Richter in Munich (1951 - 1981) - Artists and Bach-choriser remember his work and influence on their career Luokka:Saksalaiset kapellimestarit Luokka:Saksalaiset urkurit Luokka:Vuonna 1926 syntyneet Luokka:Vuonna 1981 kuolleet
Helmut Walcha

Helmut Walcha (27. lokakuuta 1907 Leipzig, Saksa - 11\. elokuuta 1991 Frankfurt, Saksa) oli sokea saksalainen urkuri, joka erikoistui hollantilaisiin ja saksalaisiin barokin ajan säveltäjiin. Erityisen tunnetuksi on tullut hänen kokonaislevytyksensä Johann Sebastian Bachin urkuteoksista. Walcha sokeutui 16-vuotiaana isorokkorokotuksen komplikaation seurauksena. Silti hän aloitti opinnot Leipzigin konservatoriossa 19-vuotiaana ja pääsi Thomaskirchen kapellimestarin apulaiseksi. Vuonna 1929 Walchasta tuli Frankfurtin Friedenskirchen urkuri, ja vuonna 1946 hän siirtyi Dreikönigskircheen, missä jatkoi eläkkeelle jäämiseensä asti. Sokeutensa takia hän joutui opettelemaan kaiken musiikin ulkoa. == Lähteet == == Aiheesta muualla == * Helmut Walcha (1907-1991) Remembrances Luokka:Saksalaiset urkurit Luokka:Vuonna 1907 syntyneet Luokka:Vuonna 1991 kuolleet Luokka:Sokeat henkilöt
Lauritz Melchior

Lauritz Melchior (20. maaliskuuta 1890 – 18. maaliskuuta 1973) oli tanskalainen oopperalaulaja, joka myöhemmin asettui Yhdysvaltoihin. Hän oli tunnetuin Wagner -tenori 1920-luvulta 1940-luvulle ja on vakiinnuttanut asemansa niin sanotun sankaritenorin tyypin edustajana. Hän aloitti lauluopintonsa vuonna 1908 Kööpenhaminassa ja lauloi debyyttinsä vuonna 1913. Alkaen 1920-luvulta Melchior esiintyi muun muassa New Yorkin Metropolitan- oopperassa, Lontoon Royal Opera Housessa, Buenos Airesissa, San Franciscossa ja Chicagossa. Hän teki lukuisia äänitteitä eri levy-yhtiöille. Lisäksi hän esiintyi viidessä Hollywood-musikaalissa vuosien 1945 ja 1953 välillä. Hän sai Yhdysvaltain kansalaisuuden vuonna 1947. Lauritz Melchior on tanskalais- amerikkalaisen kirjailijan ja elokuvatuottajan Ib Melchiorin isä. == Aiheesta muualla == * Lauritz Melchior -sivusto Luokka:Tanskalaiset laulajat Luokka:Tenorit Luokka:Vuonna 1890 syntyneet Luokka:Vuonna 1973 kuolleet
Sigiswald Kuijken

thumb|Sigiswald Kuijken Sigiswald Kuijken (s. 16. helmikuuta 1944) on belgialainen viulisti, alttoviulisti ja kapellimestari, joka tunnetaan alkuperäissoittimien suosijana. Hän ja hänen kaksi veljeään ovat perustaneet Kuijken-kvartetin. Barthold Kuijken on huilisti ja Wieland Kuijken sellisti ja gambisti. He ovat tehneet yhteistyötä muun muassa Gustav Leonhardtin kanssa. ==Lähteet== *The Kuijken Quartet Luokka:Belgialaiset viulistit Luokka:Belgialaiset kapellimestarit Luokka:Vuonna 1944 syntyneet Luokka:Elävät henkilöt
Kaukasuksen raja 2008

Kaukasuksen raja 2008 () oli Venäjän 58. yleisjoukkojen armeijan 27. kesäkuuta alkaen pitämä 6 000 sotilaan sotaharjoitus Pohjois-Kaukasian sotilaspiirissä. Harjoitukseen osallistui myös yli 30 panssarivaunua, miltei 190 miehistönkuljetusvaunua ja yli 30 telatykkiä sekä miltei 20 sotilaskuljetuskonetta ja taistelulentokonetta sekä yli 10 helikopteria. Harjoitus järjestettiin Krasnodarin aluepiirin, Stavropolin aluepiirin, Ingušetian ja Pohjois-Ossetia-Alanian alueella. Harjoituksen ilmoitettuna tarkoituksena oli torjua Kaukasiassa esiintyvää terrorismia ja turvata Venäjän federaation eteläraja. Harjoitusalueen eteläosasta Pohjois-Ossetia-Alaniata Tskhinvaliin oli noin 50 kilometrin matka. Toisten lähteiden mukaan harjoituksiin osallistuneet komentajat olivat maininneet, että järjestettyjen harjoitusten tarkoituksena oli valmistautua rientämään Etelä-Ossetiaan venäläisten rauhanturvaajien avuksi (Georgian hyökkäyksen sattuessa). Harjoituksen avasi Venäjän federaation puolustusministeri allekirjoittamalla sotaharjoitussuunnitelman. Harjoituksessa käytettiin samankaltaista kalustoa kuin Etelä-Ossetiasta käydyissä taisteluissa vajaata kuukautta myöhemmin elokuussa 2008. Georgian vastaava terrorismin torjuntaan vastaan ilmoitettu sotaharjoitus oli samaan aikaan pidetty Immediate Response 2008. Harjoitusten aikana heinäkuussa Venäjän federaation puolustusministeriö siirsi Etelä- Ossetian armeijan käyttöön sen jo hallussa pitämän helikopterin täydennykseksi kaksi hävittäjää. Toimella oli Venäjän federaation ulkoasiainministeriön edustajan mukaan tarkoitus rauhoittaa Tbilisin kuumapäitä. == Katso myös == * Immidiate Response 2008 * Etelä-Ossetian sota 2008 * Tskhinvali ==Lähteet== luokka:Etelä-Ossetia luokka:Pohjois-Ossetia-Alania luokka:Ingušia luokka:Stavropolin aluepiiri luokka:Krasnodarin aluepiiri Luokka:Sotaharjoitukset
Holmogory

Holmogory () on kylä Arkangelin alueella Pohjois-Venäjällä. Se sijaitsee Vienanjoen rannalla 75 kilometriä Arkangelista kaakkoon. Kylä on Holmogoryn piirin keskus. Asukkaita kylässä oli 4 150 henkeä (vuonna 2010) ja koko kunnallispiirissä 25 061. Kolmogory-nimellä 1300-luvulta lähtien tunnettu kylä oli novgorodilaisten pohjoisen kaupan tukikohta. Kielentutkijoiden mukaan nimitys juontuu itämerensuomalaisista sanoista kalma ja kari. 1400–1500-luvulla Kolmogory oli huomattava kauppa- ja hallintokeskus, jonka kautta englantilainen Moskovan kauppakomppania kävi kauppaa Venäjän kanssa vuodesta 1554. Puolalaiset ja ruotsalaiset joukot piirittivät sen linnoitusta vuonna 1613. Kylän nykyinen nimi Holmogory vakiintui käyttöön vuodesta 1692 lähtien. Arkangelin kaupungin perustamisen jälkeen Holmogory menetti kaupallisen ja hallinnollisen merkityksensä; vuonna 1702 Vienanjoen valuma- alueen käsittävän Vienajoen maan hallintokeskus siirrettiin Holmgorysta Arkangeliin, joka vielä perustamisvaiheessaan oli kantanut nimeä Uusi Holmgory.Administrativno-territorialnoje delenije Arhangelskoi gubernij v XVIII-XX vv. (Spravka) (rusarchives.ru) Vuonna 1707 Holmgorystä tuli Arkangelin esikaupunki ja vuonna 1784 Arkangelin lääniin kuuluneen kihlakunnan keskus. Kaupungin statuksen Holmogory menetti vuonna 1925. Seutu on tunnettu 1700–1800-luvulla kehitetystä Holmogoryn karjarodusta sekä taidokkaista luukäsitöistään. Nykyään kylässä on karjatalouteen keskittynyt maatalousyritys, meijeri, metsäteollisuuspiiri ja karjanhoito-oppilaitos. Nähtävyyksiä ovat vuosina 1683–1691 rakennettu Kristuksen kirkastumisen katedraali ja arkkipiispan talo (1688–1689). Holmogoryn lähellä Mišaninskajan kylässä (nykyään Lomonosovo) on syntynyt venäläinen tiedemies Mihail Lomonosov. ==Lähteet== ==Aiheesta muualla== *Piirin sivut (holmogori.ru) *Piiristä Arkangelin alueen sivuilla (dvinaland.ru) *The Kholmogorsky District (pomorland.info) *Энциклопедический словарь Ф.А. Брокгауза и И.А. Ефрона: Холмогоры (dic.academic.ru) Luokka:Holmogoryn piiri Luokka:Arkangelin alueen kylät ja taajamat
Hilary Mason

Hilary Mason (4. syyskuuta 1917 – 5. syyskuuta 2006) oli brittiläinen näyttelijä. Hän syntyi Lontoossa ja opiskeli London School of Dramatic Artissa. Hänet muistetaan kansainvälisesti varsinkin Heatherin roolista Nicolas Roegin elokuvassa Kauhunkierre (1973). Mason oli myös aktiivinen televisioesiintyjä. == Aiheesta muualla == * Luokka:Brittiläiset näyttelijät Luokka:Vuonna 1917 syntyneet Luokka:Vuonna 2006 kuolleet
Danny John-Jules

thumb|right|Danny John-Jules Daniel "Danny" John-Jules (s. 16. syyskuuta 1960 Lontoo) on brittiläinen näyttelijä, joka tunnetaan varsinkin rooleistaan televisiosarjoissa Red Dwarf ja Murha paratiisissa. Sen lisäksi hän on esiintynyt muun muassa televisiosarjassa Maid Marian and her Merry Men. Hänet tunnetaan myös elokuvista ja teatterista. John-Jules on paitsi näyttelijä, myös osaava tanssija ja laulaja. Hänet pidätettiin helmikuussa 2008 samuraimiekalla uhkailusta epäiltynä.Red Dwarf star arrested for brandishing samurai sword at binmen == Lähteet == == Aiheesta muualla == * Luokka:Brittiläiset näyttelijät Luokka:Vuonna 1960 syntyneet Luokka:Elävät henkilöt
Ilona Korstin

Ilona Kaljuvna Korstin (, s. 30. toukokuuta 1980 Leningrad, Venäjän SFNT) on venäläinen koripalloilija ja olympiamitalisti. Hän on voittanut urallaan kaksi olympiapronssimitalia, Ateenassa 2004 ja Pekingissä 2008. Luokka:Venäläiset koripalloilijat Luokka:Venäläiset olympiamitalistit Luokka:Vuonna 1980 syntyneet Luokka:Elävät henkilöt
Charlotte Winters

Charlotte Louise Berry Winters (10. marraskuuta 1897 – 27. maaliskuuta 2007) oli Yhdysvaltain viimeinen elossa oleva ensimmäisen maailmansodan naisveteraani. Hän kuoli 109-vuotiaana jättäen jälkeensä vain yhden naisveteraanin koko maailmassa. Tämä oli Gladys Powers, joka eli vielä elokuuhun 2008. Winters syntyi Washington DC:ssä ja liittyi Yhdysvaltain laivastoon vuonna 1917 siskonsa Sophien kanssa. Hän kuoli Marylandissa.Last female WWI vet dies at 109 == Lähteet == Luokka:Yli satavuotiaiksi eläneet yhdysvaltalaiset Luokka:Yhdysvaltalaiset sotilaat Luokka:Vuonna 1897 syntyneet Luokka:Vuonna 2007 kuolleet
Raul Hellberg

Raul Edward Hellberg (15. joulukuuta 1900 Porvoo – 30. lokakuuta 1985 Porvoo) oli suomalainen kilpapyöräilijä ja liikemies. Hän voitti kahdesti maantieajon Pohjoismaiden mestaruuden. Hellberg voitti yhteensä 24 Suomen mestaruutta, joista ensimmäiset vuonna 1923 maantiematkoissa 10, 30 ja 60 kilometriä. 1920-luvun lopulla ja 1930-luvulla hän oli Suomen ja Pohjoismaiden kilpapyöräilijöiden huippua.Manninen, Antti: Kilpapyöräilijä Raul Hellberg. Helsingin Sanomat 24.8.2008, s. A 16. Amsterdamin olympialaisissa 1928 hän sijoittui maantieajossa kymmenenneksi. Hellbergin aloitteesta syntyi pyöräkilpailu Porvoon ajot, joka ajettiin ensimmäisen kerran vuonna 1926. Kilpailun reitti oli mitaltaan 120 kilometriä ja se kulki Porvoosta Helsinkiin ja takaisin. Porvoon ajot on Suomen vanhin edelleen ajettava pyöräkilpailu. Hellberg menestyi urheiluvälinealan liikemiehenä. Hänen perustamansa Raul Hellberg Oy toimii nykyään maahantuojana ja tukkukauppana. Hellbergille myönnettiin 1964 kauppaneuvoksen arvonimi. Hellberg oli urheilun järjestövaikuttaja, kirjoitti pyöräilystä ja kehitti välineitä. Hellbergin vanhemmat olivat mekaanikko Edward Hellberg ja Emma Lahtinen, sisar oli kauppaneuvos Rakel Wihuri (o.s. Hellberg), veli kauppaneuvos Rudolf Hellberg, joka toimi ensin Raul Hellberg Oy:ssa ja sitten Wihuri-Yhtymässä. ==Lähteet== == Aiheesta muualla == * 200.000 km polkupyörällä eli viisi kertaa maapallon ympäri, Kansan kuvalehti, 09.06.1934, nro 23, s. 22, Kansalliskirjaston digitaaliset aineistot Luokka:Suomalaiset maantiepyöräilijät Luokka:Maantiepyöräilyn Suomen mestarit Luokka:Suomalaiset liikemiehet Luokka:Kauppaneuvokset Luokka:Vuonna 1900 syntyneet Luokka:Vuonna 1985 kuolleet
Nyktofobia

Nyktofobia (tunnetaan myös nimillä akluofobia, skotofobia ja lygofobia) on pimeän tai pimeiden paikkojen pelko.Tohtori.fi Sana on johdettu kreikan kielen sanoista nyktos (yö) ja phobos (pelko). Pimeän pelkoa esiintyy yleensä lähinnä pienillä lapsilla.Mikä pimeässä pelottaa - MTV3.fi Nyktofobiassa on kyse pimeyden näköaistimuksia rajoittavan vaikutuksen mukanaan tuomasta pelosta. Nyktofoobikko voi kuvitella näkevänsä pimeässä uhkaavia hahmoja, esimerkiksi pehmoleluja hirviöinä. Monesti henkilö ei pelkääkään pimeää itsessään, vaan pimeässä olevia esineitä. Nyktofobiaa voi aiheuttaa myös pelko siitä, ettei kykene näkemään pimeydessä mahdollisesti olevia uhkia. Pimeän pelko on yleisinhimillinen tunne, jota yleensä opitaan hallitsemaan ajan myötä. Tätä pelkoa esiintyy kuitenkin jonkin verran myös aikuisväestön joukossa. Tällöin siihen liittyy usein jokin pimeässä koettu traumaattinen kokemus tai toistuvia painajaisunia.Fear of the dark phobia == Katso myös == * Fobia == Lähteet == Luokka:Fobiat
Vegårshei

Vegårshei on kunta Agderin läänissä Norjassa. Vegårshein kunta perustettiin vuonna 1838. Rajat eivät ole muuttuneet perustamisen jälkeen. Vuoden 2024 alussa kunnassa oli 2 268 asukasta. Kunnan ainoa taajama on hallintokeskus Myra. Vegårsheissä tärkeitä elinkeinoja ovat maa- ja metsätalous. Teollisuutta on vähän, lähinnä huonekalujen valmistusta. ==Kuvia== Vegårshei kirke.jpg|Vegårshein kirkko Vegårshei stasjon.jpg|Vegårshein asema Sørlandin radan varrella. ==Tunnettuja henkilöitä== * Ole Colbjørnsen (1897–1973), toimittaja ja poliitikko * Torstein Moland (s. 1945), ekonomisti ja keskuspankin johtaja * Lars Vegard (1880–1963), fysiikan professori * Torjus Værland (1868–1954), poliitikko == Lähteet == *
Åmli

Åmli on kunta Agderin läänissä Norjassa. Åmli perustettiin vuonna 1837, jolloin Norjassa otettiin käyttöön kunnallishallinto. Kunnasta erotettiin omiksi kunnikseen Mykland vuonna 1876 sekä Gjøvdal ja Tovdal vuonna 1908. Gjøvdal ja Tovdal yhdistettiin takaisin Åmlin kuntaan vuosina 1960 ja 1967. Vuoden 2024 alussa kunnassa oli 1 802 asukasta. Åmlissa on paljon maa- ja metsätaloutta sekä vapaa-ajan asuntoja. ==Kuvia== Åmli krk.JPG|Åmlin kirkko Aamli IMG 1951 sentrum.JPG|Kunnantalo Befolkningsutvikling kommune 0929.svg|Väkiluku vuosina 1951–2010 ==Tunnettuja henkilöitä== * Jonas Alaska (s. 1988), muusikko == Lähteet == ==Aiheesta muualla== *
Rakel Wihuri

Rakel Justiina Wihuri (o.s. Hellberg, vuosina 1938–1945 Aarnio; 10. kesäkuuta 1905 Porvoo – 15. marraskuuta 1987 Helsinki) oli merkittävä suomalainen kulttuurin tukija. Rakel Wihuri toimi Wihuri-yhtymän hallituksen puheenjohtajana ja yhtymään liitettyjen yritysten johtoelimissä. Hänelle myönnettiin kauppaneuvoksen arvonimi 1963 ja Helsingin kauppakorkeakoulun kunniatohtorin arvo 1976.HKK. Luettu 24.8.3008. Vuoden naiseksi hänet valittiin 1967. == Elämäkerta == Rakel Hellberg syntyi vuonna 1905 Porvoossa. Hänen vanhempansa olivat mekaanikko Edward Hellberg ja Emma Lahtinen. Kauppaneuvokset Raul Hellberg ja Rudolf Hellberg olivat hänen veljiään. Rakel Hellbergin ura alkoi hänen veljensä Raulin omistamassa urheilukaupassa. Hellberg toimi tehtävässä toistakymmentä vuotta ja oppi omien sanojensa mukaan kaupantekoa ja työn merkitystä. Rakel Hellbert avioitui vuonna 1938 turkulaisen tukkukauppiaan Hjalmar Aarnion kanssa. Rakel ja Hjalmar Aarnio saivat liittonsa aikan kaksi lasta, Antin ja Riston. Rakelin ura yritysjohtajana alkoin avioliiton jälkeen, sillä hänestä tuli miehensä siirtomaatavaroiden ja maataloustuotteiden tukkukauppaa tekevän yrityksen johtokunnan jäsen. Rakel Aarniosta yrityksen ja Jullaksen kartanon johtaja ja onnistui tehtävässä jatkamaan yrityksen toimintaa jatkosodastakin huolimatta. Aarnio tapasi jatkosodan jälkeen toisen lesken, laivanvarustaja Antti Wihurin, jonka kanssa hän meni naimisiin vuonna 1945. Rakelista tuli samalla Antti Wihurin kahden sotaorpoina adoptoiman lapsen äitipuoli. Rakel Wihuri toimi toisen liittonsa jälkeen sekä ensimmäisen että uuden miehensä perustamissa liiketoimissa. Wihuri-yhtymän johtokunnan puheenjohtaja hän oli 1962–1978, Suomen Tankkilaivan johtokunnan puheenjohtaja 1963–1978 ja Merihuollon hallituksen puheenjohtaja 1964–1972. Yritysmaailman monipuolisen tuntemisen ansiosta Wihuri sai paikkoja myös monista oman yhtymän ulkopuolisista yrityksistä. Hän oli muun muassa Tukon, Stockmannin, Kansallis-Osake-Pankin ja Uuden Suomen hallintoelimen jäsen. Wihuri oli yritystoiminnan ohella merkittävä suomalaisen kulttuurin tukija. Hän toimi yli 40 vuotta Jenny ja Antti Wihurin rahaston ja Wihurin kansainvälisen rahaston varapuheenjohtajana. Wihurin rahaston taidehankintoja tehtiin vuoden 1956 jälkeen erityisesti Rakel Wihurin aloitteesta. Kokoelma lahjoitettiin Antti Wihurin satavuotispäivänä 1983 Rovaniemen taidemuseolle. Rakel Wihuri ohjasi rahaston apurahoja tieteen ja taiteen lisäksi muun muassa maanpuolustustyöhön, nuorisotyöhön ja merimieslähetykseen. Wihuri oli kiinnostunut maanpuolustuksesta ja kuului Laivastoliiton ja Suomen sotaveteraaniliiton valtuuskuntaan. ==Lähteet== ==Aiheesta muualla== * Talouselämä. * Itse asiassa kuultuna – Rakel Wihuri. Yle Elävä arkisto. * Luokka:Kauppaneuvokset Luokka:Suomalaiset mesenaatit Luokka:Suomalaiset yritysjohtajat Luokka:Vuonna 1905 syntyneet Luokka:Vuonna 1987 kuolleet
Isosilmätonnikala

Isosilmätonnikala (Thunnus obesus) on tonnikalojen ryhmään kuuluva makrilliheimon kala. Havaijilla se tunnetaan nimellä ahi. Isosilmätonnikalaa kalastetaan liikaa, ja laji on suuressa vaarassa kuolla sukupuuttoon. Isosilmätonnikalasta tehdään sushia ja sashimia. == Koko ja ulkonäkö == Isosilmätonnikalan tunnistaa pulskasta vartalosta, isosta päästä ja epätavallisen suurista silmistään joista se on saanut nimensä. Isosilmätonnikalan pituus vaihtelee välillä 60–250 cm. Isosilmätonnikalojen selkä on kirkkaan tummansininen ja vatsa vaaleansininen. Pyrstö on musta ja selkä- ja vatsaevät sekä eväkkeet ovat keltaiset. Kyljet ovat harmaat. == Esiintyminen == Isosilmätonnikalaa tavataan kaikissa trooppisissa ja subtrooppisissa merissä paitsi Välimeressä. Isosilmätonnikalojen on havaittu oleilleen pitkiä aikoja jopa yli 500 m:n syvyydessä. == Lähteet == == Aiheesta muualla == * * Hawaii Seafood Buyers' Guide: Bigeye tuna Luokka:Tonnikalat Luokka:Uhanalaiset kalat
Aukra

Aukra on kunta Møren ja Romsdalin läänissä Norjassa. Kunnan pinta-ala on vajaa 61 neliökilometriä sen jälkeen, kun siihen vuonna 2020 liitettiin Orten-saari Sandøyn kunnasta. Vuoden 2022 alussa Aukrassa oli 3 518 asukasta. Kolme neljäsosaa heistä asuu Gossan saarella ja loput kunnan mantereenpuoleisessa osassa. Lisäksi Aukraan kuuluu pienempiä saaria, joista vain yksi on asuttu. Aukran kunta perustettiin 1. tammikuuta 1838. Kunnasta erotettiin omiksi kunnikseen Fræna vuonna 1840, Sandøy vuonna 1867 ja Midsund vuonna 1925. Aukra on saanut 2000-luvulla kasvua Gossan saarelle perustetusta kaasuterminaalista. == Tunnettuja henkilöitä == * Brit Bildøen (s. 1962), kirjailija * Iver Horrem (s. 1977), lento- ja rantalentopalloilija == Lähteet == == Aiheesta muualla == * Kunnan kotisivu *
Jennifer Screen

Jennifer Screen (s. 26. helmikuuta 1982 Newcastle) on australialainen koripalloilija ja olympiamitalisti. Hän oli mukana Australian hopeaa voittaneessa joukkueessa Pekingin olympialaisissa 2008. Seuratasolla Screen edustaa ASD Basket Parmea, jota ennen hän on pelannut AISin ja Adelaide Lightningin riveissä. Luokka:Australialaiset koripalloilijat Luokka:Australialaiset olympiamitalistit Luokka:Vuonna 1982 syntyneet Luokka:Elävät henkilöt